พระราชบัญญัติคุ้มครองสิ่งที่ใช้เพื่อสาธารณประโยชน์ในภาวะคับขัน พุทธศักราช 2486 (ยกเลิก)
ประกาศวันที่ 1943-10-12

content: พระราชบัญญัติ คุ้มครองสิ่งที่ใช้เพื่อสาธารณประโยชน์ในภาวะคับขัน พุทธศักราช ๒๔๘๖ (ยกเลิก)
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐ และวันที่ ๑๖ ธันวาคม พุทธศักราช ๒๔๘๔) อาทิตย์ทิพอาภา ปรีดี พนมยงค์ ตราไว้ ณ วันที่ ๕ ตุลาคม พุทธศักราช ๒๔๘๖ เป็นปีที่ ๑๐ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรคุ้มครองสิ่งที่ใช้เพื่อสาธารณประโยชน์บางอย่างในภาวะคับขัน จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติคุ้มครองสิ่งที่ใช้เพื่อสาธารณประโยชน์ในภาวะคับขัน พุทธศักราช ๒๔๘๖”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ผู้ใดกระทำความผิดอาญาต่อสิ่งที่ใช้เพื่อสาธารณประโยชน์ ดังต่อไปนี้ ๑. สิ่งที่ใช้ในการจ่ายกระแสไฟฟ้าหรือน้ำประปา ๒. เครื่อง เสาหรือสายโทรเลขหรือโทรศัพท์ หรือเครื่องวิทยุโทรเลข หรือวิทยุโทรศัพท์ หรือเครื่องประกอบของสิ่งที่กล่าวแล้ว ๓. รางรถไฟ รางรถราง หรือเครื่องประกอบของสิ่งที่กล่าวแล้ว ๔.
sectionNo: 3
content: สะพานหรือประตูน้ำ หรือเครื่องประกอบของสิ่งที่กล่าวแล้ว ถ้าความผิดนั้นเป็นความผิดฐานทำให้เสียทรัพย์ ลักทรัพย์ วิ่งราวหรือรับของโจร ต้องระวางโทษจำคุกตั้งแต่หนึ่งปีถึงสิบปี ถ้าความผิดนั้นเป็นความผิดฐานชิงทรัพย์ ต้องระวางโทษจำคุกตั้งแต่สามปีถึงสิบห้าปี ถ้าความผิดนั้นเป็นความผิดฐานปล้นทรัพย์
sectionNo: 3
content: ต้องระวางโทษจำคุกตั้งแต่สิบปีถึงยี่สิบปี ถ้าการกระทำนั้นอาจเป็นเหตุให้การจราจร การสื่อสาร การจ่ายกระแสไฟฟ้า หรือการจ่ายน้ำประปาเกิดขัดข้อง แม้แต่ส่วนใดส่วนหนึ่ง ผู้กระทำต้องระวางโทษทวีคูณ
sectionNo: 4
content: มาตรา ๔ ความในมาตราก่อนมิให้ใช้บังคับในกรณีที่การกระทำความผิดนั้นต้องตามบทบัญญัติแห่งกฎหมายลักษณะอาญาซึ่งกำหนดโทษไว้สูงกว่า
sectionNo: 5
content: มาตรา ๕ การกระทำความผิดฐานทำให้เสียทรัพย์ที่ต้องระวางโทษตามมาตรา ๓ นั้น ไม่ให้ถือว่าเป็นความผิดต่อส่วนตัว
content: ผู้รับสนองพระบรมราชโองการ จอมพล ป. พิบูลสงคราม นายกรัฐมนตรี